cyanic-selkie/wikianc huggingface dataset:
Antonio Stradivari
Etternamnet «Stradivari» kjem av det italienske ordet strada, som tyder 'veg'. Instrumentmakaren er i dag kjend både ved fødenamnet Antonio Stradivari og den latinske forma Antonius Stradivarius, som var namnet han signerte instrumenta sine med.
Biografi
Antonio Stradivari var son til Alessandro Stradevari og Anna Moroni og skal ha hatt minst tre eldre brør. Det manglar skiftlege prov på Antonio Stradivari sin fødsel i Cremona. Foreldra måtte flytte frå byen då det braut ut pest i 1630, og Stradivari kan ha vorte fødd på den ukjende nye heimstaden.
Ein veit lite om Stradivari som ung. Den første skriftlege dokumentasjonen på at han heldt seg i Cremona var ein merkelapp på ein fiolin som var datert 1666. Året etter gifte han seg med Francesca Feraboshca, enka etter Giovanni Giacomo Capra. Dei to fekk seks born før ho døydde i 1698. Året etter gifte han seg med Antonia Maria Zambelli. Dei to fekk fem born saman, ei dotter og fire søner. Totalt hadde Antonio Stradivari 11 born, av dei døydde fleire svært unge og berre to av dei, Omobono og Francesco, følgde i faren sine fotspor som instrumentmakar.
Stradivari vart gravlagd i eit kapell i Church of S. Domenico i Cremona den 19. desember 1737. Kyrkja vart riven i 1869, og med det forsvann grava og leivningane etter Stradivari.
Instrumentproduksjon
Cremona i Italia var Stradivari sin einaste kjende heimby. Den vesle byen vart kjend på 1600- og 1700-talet som Italia sitt leiande senter for fiolinproduksjon. Nicolò Amati (1596-1684) var Stradivari sin lærar. Stradivari gjekk i lære hjå Amati i åra 1660 til 1683. Dei tidlege instrumenta hans skal vere sterkt prega av læremeisteren. Frå 1683 til 1689 brukte han malen til Amati, før han fann si eiga utforming frå 1690 til 1699. Desse instrumenta såg lengre og smalare ut og har vorte kjende som «dei lange stradivariane». Dei har ein rikare tone enn hans tidlege instrument.
Perioden frå 1700 til 1720 er kalla Stradivari sin «gylne periode», med mange av dei mest ettertrakta instrumenta. Han gjorde mindre endringar på fiolinutforminga etter 1720, endringar som nokre ekspertar meiner gjorde dei tonale kvalitetane endå betre. I dei siste åra, frå 1727 til 1737, vart synet noko svekka og hendene var ikkje like stødige som før. I denne perioden skal han i aukande grad ha fått hjelp frå elevane sine, mellom dei sønene Francesco og Omobono.
Det herskar uvisse kring kor stor instrumentproduksjonen til Stradivari var. Anslag har vore gjort om ein totalproduksjon på rundt 2,000 instrument, der om lag 800 skal vere intakte. H. K. Goodkind dokumenterte i 1972 712 instrument: 17 bratsjar, 60 celloar og 635 fiolinar. W. E. Hill har estimert seg fram til ein totalproduksjon på 1,116 instrument.
Kva gjer instrumenta så spesielle?
Instrumenta til Stradivari er myteomspunne, og mykje forsking har vore gjort for å finne bakgrunnen til at dei er så spesielle. Lakk, treverk og form har vorte undersøkt i detalj.
Den mest populære teorien har lenge vore at det var noko «magisk» med lakken brukt på instrumenta. Nyare forsking har vist at lakken Stradivari brukte ikkje var ulik den møbelsnikkarane brukte på den tida, og dei fleste Stradivarius-fiolinane har på eit seinare tidspunkt vorte lakkerte på nytt. Den moderne forskinga har peikt på fleire ulike faktorar som saman har gjeve instrumenta klangen sin, mellom anna tjukkleiken på lokk og botn, eit flatare instrument enn tidlegare og dei små porene i treet brukt i fiolinane.
Nokia gasskraftverk
Nokia gasskraftverk er eit gasskraftverk i Nokia i Finland. Det har ein installert produksjonskapasitet på 70 MW fordelt på 1+1 blokker / turbinar. Operatør er Nokian Lämpövoima.
Fylkesveg 2152
Fylkesveg 2152 går mellom Skjefstadfossen og Østerhaug i Elverum kommune. Vegen er 701 meter lang.
Fram til 2019 hadde vegen nemninga fylkesveg 555 i Hedmark.
Antonio Stradivari
Kva gjer instrumenta så spesielle?
Dei USA-amerikanske forskarane Henri Grissino-Mayer, ekspert på årringarr i tre, og klimaeksperten Lloyd Burckle hevdar at løyndomen er ein kombinasjon av klima og materiale. Frå 1450 til 1850 var det ei «mini-istid» i Europa. Klimaet fekk trea som Stradivari brukte til å vekse saktare og tettare og skal ha gjeve instrumenta denne særeigne klangen.
Stradivarius på auksjon
Eit instrument laga av Antonio Stradivari blir ofte kalla ein «stradivarius» eller «strad». Instrumenta har sidan tidleg 1800-tal vore ettertrakta på auksjonar. I følgje Herbert K. Goodkin sitt auksjonsoversyn er det første dokumenterte salet fiolinen «Betts» frå 1699, som vart seld gjennom auksjonshuset Phillips i 1809 for 106 guinea. Justert for konsumprisindeksen i England vert dette ca. 80,000 2007-kroner. I dagens marknad går Stradivarius-fiolinane under hammaren for mellom 20 og 70 millionar kroner.
Fylkesveg 556 i Hedmark
Fylkesveg 556 i Hedmark går mellom Jernbanegata og Trysilvegen i Elverum kommune. Vegen er 0,8 km lang.
Fylkesveg 556 (fleirtyding)
Fylkesveg 556 finst i fleire fylke i Noreg:
Antonio Stradivari
Stradivari-instrument i Noreg
Ole Bull eigde tre stradivarius-fiolinar, Briselli (1687), Telaki (1690) og Wetherill (1708). Fiolinen frå 1687 er rikt dekorert med svarte ornament på sidene av resonanskassen og på snekka, og ei stipla borde av sirkel- og diamantformer langs resonanskassen i fronten og på baksida.
Aleksandr Anjukov
Aleksandr Gennadjevitsj Anjukov  er ein russisk fotballspelar. I 2012 spela han i forsvar for Zenit St. Petersburg i den russiske fotballigaen, og for det russiske landslaget.
Karlskrona kommun
Karlskrona kommune er ein kommune i Blekinge län i Sverige. Kommunen grensar i nord til Emmaboda kommun og Torsås kommun i Kalmar län, samt til Ronneby kommun i Blekinge i vest. Sør for Karlskrona ligg Ringö, ei halvøy med om lag 500 innbyggjarar. Administrasjonssenteret i kommunen er Karlskrona.
Aleksandr Anjukov
Anjukov har, med Zenit St. Petersburg, vore med på å vinna den russiske serien to gonger, i 2007 og 2010, cupen i 2010 og UEFA-cupen i 2008. Han debuterte for Russland sitt A-landslag i 2004 og har vore med i Russland sin EM-tropp tre gonger på rad.
Antonio Stradivari
Stradivari-instrument i Noreg
Den norske fiolinisten Arve Tellefsen eig ein stradivarius. Han gav denne karakteristikken i eit intervju med NRK.no: «Stradivarius-fiolinane har ein veldig vakker og fyldig klang. Det er det som gjer dei så etterspurde blant musikarar.»
Elise Båtnes, konsertmeister for Oslo Filharmoniske Orkester, speler på stradivariusen «Arditi» (1689), som er på utlån frå Dextra musica AS.
Karlskrona kommun
I kommunen finn ein skjergard i sør. Nord for denne ligg det eit eit platålandskap med sprekkedalar, dei fleste i retning nord–sør. Av industri kan det nemnast at det ligg eit stort fiskemottak på Saltö.
Administrativ historikk
Karlskrona kommun har ein svært komplisert inndelingshistorikk frå kommunalforordningane tredde i kraft i 1863 og fram til inndelinga vart slik ho er i dag, i 1974. Ved hundreårsskiftet i 1900 var området samansett av, forutan Karlskrona stad, 14 landskommunar og ein municipalköping. Ein del av desse hadde vorte grunnlagde gjennom delingar i 1888. I år 1925 vart kommunen Hasslö og Aspö delt i to, altså Hasslö og Aspö kvar for seg.
Laura Pausini
Bakgrunn
Pausini vart fødd i Faenza, og allereie som barn opptredde ho saman med faren når han spela på lokale pianobarar. Etter å ha sunge i ei rekkje lokale songtevlingar, skreiv ho sin fyrste platekontrakt. Ho vart nasjonalt kjend i Italia i 1993, då ho vann nykomar-klassen i den 43. utgåva av Sanremo-festivalen med debutsingelen «La solitudine». Songen vart ein italiensk evergreen og toppa hitlistene i Nederland og Belgia. Hennar sjølvtitulerte album var sloppe 23. april 1993 og vart ein internasjonal suksess med 2 millionar selde eksemplar verda over.
Karlskrona kommun
Administrativ historikk
I 1934 vart ein del av Augerums landskommun innlemma i Karlskrona stad, og på same tid vart municipalsamhället Långö frå 1908 oppløyst. Ved kommunereforma i 1952 vart desse storkommunane grunnlagde: Lyckeby (av kommunane Augerum og Lösen), Jämjö (av kommunane Jämjö og Torhamn, samt Kristianopels municipalköping), Fridlevstad (av Fridlevstad og Sillhövda), medan det ikkje vart forandringar for Tving, Nättraby, Sturkö, Ramdala, Hasslö og Rödeby. Aspö og Tjurkö vart innlemma i Karlskrona stad. I 1963 vart Tving innlemma i Fridlevstad og Ramdala i Jämjö. I 1967 vart Lyckeby innlemma i Karlskrona stad. I 1971 vart einskapleg kommunetype innførd utan samanslåingar. Men i 1974 gjekk Jämjö og Fridlevstad inn i Karlskrona, og Karlskrona kommun fekk dermed si noverande form.
Laura Pausini
Bakgrunn
Oppfølgjaralbumet Laura kom i 1994 og bekrefta hennar allereie veksande internasjonale suksess med 3 millionar selde album. Same år gav ho ut sitt fyrste spanskspråklege album, Laura Pausini, som bestod av ti låtar ho hadde gjeve ut tidlegare. Albumet selde til diamant-status, ifølgje Productores de Música de España, og ho vart den fyrste ikkje-spanske artisten til å selje meir enn 1 million album i Spania.
Karlskrona kommun
Kommunevåpenet
Blasonering: På blå bakgrunn, eit anker krona med ei kongekrone, og med kong Karl XI sitt spegelmonogram lagt oppå, alt av gull.
Karlskrona stad hadde både namn og våpenskjoldmotiv etter grunnleggjaren sin. Det var opphavleg eit segl, men vartbrukt som våpen. Etter den langdryge kommunesamanslåinga, som var ferdig i 1974, vart våpenet same år registrert i Patent- och registreringsverket for Karlskrona kommun. Av dei tidlegare einingane som no inngjekk i kommunen, hadde Fridlevstad, Jämjö, Lyckeby og Nättraby hatt våpen, og desse vart ugyldige.
Laura Pausini
Bakgrunn
Pausini har per 2022 gjeve ut 12 studioalbum, to internasjonale «greatest hits»-album og to samlealbum for den spansktalande og den engelsktalande marknaden. Ho syng vanlegvis på italiensk og spansk, men ho har også spela inn låtar på engelsk, fransk, portugisisk og katalansk. Hennar einaste engelskspråklege album med originale songar, From the Inside, kom i 2002, men fekk ikkje like stor suksess som hennar andre album retta mot spesifikke marknadar. I 2006 vart albumet Io canto årets mestseljande album i Italia.
I 2004 kalla Allmusics Jason Birchmeier salet til Pausini for «ei imponerande bragd for ei som eigentleg aldri har slege gjennom i den lukrative engelskspråklege marknaden». I 2014 sertifiserte FIMI salet til Pausini på over 70 millionar album og ein FIMI Icon Award. Dette gjorde hp til den fjerde mestseljande kvinnelege artisten innan latinomusikk, og den mestseljande ikkje-spanske kvinnelege artisten innan latinopop.
Karlskrona kommun
Tettstader
Det er 18 tettstader i Karlskrona kommun. Ein mindre del av tettstaden Brömsebro ligg i Torsås kommun.
Tettstadene i tabellen er ordna etter innbyggjartal per 31. desember 2005. Administrasjonssenteret er utheva.
Laura Pausini
Bakgrunn
Pausini har vore dommar og mentor i både den meksikanske og spanske utgåva av The Voice, og ho var dommar i den fyrste og andre sesongen av La banda, i tillegg til dommar i den spanske utgåva av X Factor. I 2016 debuterte ho også som varieté-progamleiar for underhaldningsshowet Laura & Paola, saman med skodespelaren Paola Cortellesi. I 2022 leia ho Eurovision Song Contest frå Torino sammen med Mika og Alessandro Cattelan.
Senovo
Senovo (bulgarsk Сеново) er ein by i kommunen Vetovo i provinsen Ruse i Bulgaria. Ved folketeljinga i 2011 hadde busetnaden 1 428 innbyggjarar.
Järlasjön
Järlasjön er ein innsjø som ligg hovudsakleg i Nacka kommun, men med ein del i Stockholm kommun, i landskapet Södermanland i Sverige. Innsjøen har namnet etter Järla gard, som er omtalt første gongen i 1426.
Innsjøen består av fire basseng fråskilde av tronge sund. Den austlege delen av innsjøen, aust for Saltsjöbadsleden, vert kalla Kolbottensjön, og har samband med den øvrige delen av innsjøen gjennom ein ståltrommel som går under vegen. Ståltrommelen går an å passere med kano. Bassenget mellom Saltsjöbadsleden og Kranglan vert kalla Övre Järlasjön. Det største og djupaste bassenget ligg mellom Kranglan og Nackanäs, der innsjøen er 22 meter djup, like utanfor buområdet Järla sjö. Den vestlege delen av innsjøen, vest for Nackanäs, vert kalla Sicklasjön. Innsjøen er ca. 5 km lang.
Innsjøen ligg 4,7 meter over havet, og utløpet går via Sickla sluss og Sickla kanal til Hammarby sjö. Tilløp kjem via Nacka Ström frå Dammtorpssjön. Inntil Hammarby sjö vart senka på 1920-talet, låg denne på nivå med Järlasjön, såg innsjøane eigenleg var same innsjø den gongen. Innsjøen var offisielt ein vassveg fram til 1977.
I innsjøen er det ein beverbestand, med tre beverhytter, og dessutan utsette signalkreps.
Einskilde av breiddene av Järlasjön er ein av fleire mogelege stader der slaget ved Brännkyrka kan ha funne stad i mellomalderen.
Munt Pers
Munt Pers er eit fjell i Berninafjella (Dei sveitsiske Alpane) i Graubünden i Sveits. Fjellet ligg nord for Diavolezza.
Vasília
Vasília (gresk skrift Bασίλεια, tyrkisk Karşıyaka) er ein distriktsby på Kypros og ein lokalstyrt busetnad i distriktet Kerýnia i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein del av kommunen Lapta (Lápithos) i distriktet Girne.
Ved folketeljinga i 2011 hadde busetnaden 2 091 innbyggjarar.
Sigurd Wahl Sande
Sigurd Wahl Sande er ein norsk prest. Han vaks opp fleire stader, og er busett i Straumsnes i Fjaler. Han har teologisk eksamen frå universitetet i Oslo og tok seinare pastoral-klinisk utdanning og etterutdanning i familieterapi. Sande har jobba som sjømannsprest fleire stader, som sokneprest i Årdal og Fjaler, som sjukehusprest i Førde og som konsulent ved familievernkontoret i Fjaler.
Such a Night
«Such a Night» er ein popsong frå 1953 skriven av Lincoln Chase og først spelt inn av The Drifters.
Songen vart ein hitsingel for Johnnie Ray, og denne gjekk til topps på UK Singles Chart i 1954. Ray-versjonen gjekk in på den amerikanske Cash Box-lista 27. mars 1954, og nådde 18. plassen to veker seinare den 10. april.
Elvis Presley spelte òg inn songen og gav han ut i 1960 på albumet Elvis Is Back. Presley-versjonen nådde 13. plassen på singellista i Storbritannia og 16. plassen i USA, då han kom ut på singel i 1964.
The Four Lovers gav ut sin versjon i 1956. Dette bandet vart seinare kjend som The Four Seasons.
Andre versjonar
• 1954: The Drifters
• 1954: Dinah Washington
• 1954: Jane Turzy
• 1954: Perez Prado and His Orchestra
• 1956: The Four Lovers
• 1960: Elvis Presley med The Jordanaires
• 1962: Vince Everett
• 1962: Ronnie Cook
• 1963: Mac Allen Smith
• 1964: Ray Pilgrim and The Beatmen
• 1964: Conway Twitty
• 1964: Joe Loss and His Orchestra (instrumental)
• 1964: Shirley Ellis
• 1965: Pompilia Stoian
• 1970: Lenny Welch
• 1974: Eddy Smets
• 1974: Ricky Gordon
• 1975: Burt Blanca
• 1976: Rick Saucedo - The Ambassadors
• 1977: Emile Ford
• 1977: Per «Elvis» Granberg
• 1977: Kitts
• 1981: Danny Mirror & The Jordanaires
• 1993: Aaron Neville
• 1993: Ty Tender
• 1995: Tom Jones
• 1997: Blast Off
• 1998: Good Rockin' Tonight
• 1999: Hubbas
• 2000: Ricardo Caliente (instrumental)
• 2002: Rockabilly's Trio
• 2002: Terry Buchwald
• 2002: Ricky Norton and The Hot Rocks
• 2002: Helmut Lotti
• 2005: Mischief!
• 2005: Kina Jaarnek
• 2007: She Is The King
• 2009: Craig Giles
• 2009: Rockin' The Joint
• 2011: Little Tony
• 2011: Birthe Kjær
• 2013: Cliff Richard
• Johnny Hallyday
Ein tysk versjon vart omsett av Hans Bradtke og kalla «Tut mir leid» og spelt inn av Johnny Reimar i 1964. Bamse omsette og spelte inn songen som «Sikken' nat» i 1976. Ein nederlandsk versjon kalla «Wat 'n nacht» vart omsett av John Spencer og Rob Peters og framført av John Spencer i 1985.
Vjatsjeslav Malafejev
Vjatsjeslav Aleksandrovitsj Malafejev er ein russisk fotballspelar. I 2012 spela han som keeper for Zenit St. Petersburg i den russiske fotballigaen, og for det russiske landslaget.
Birkerød
Birkerød er ein by nord på øya Sjælland i Danmark. Byen, som ligg 50 meter over havet, har 20 908 ibuarar (2021) og ligg i Rudersdal kommune.
Vjatsjeslav Malafejev
Malafejev har, i ein alder av 33 år, spelt heile karrieren sin for Zenit i heimbyen sin, St. Petersburg. Med dei har han vunne den russiske serien to gonger, i 2007 og 2010, cupen i 1999 og 2010 og UEFA-cupen i 2008. Han debuterte for Russland sitt A-landslag 19. november 2003 i ein EM-kvalifiseringskamp mot Wales. Då han vart teken ut i Russland sin tropp til fotball-EM i 2012, vart dette den tredje europameisterskapen på rad han tek del i.
Birkerød
Etter S-bana vart bygt til Hillerød, har Birkerød sidan 1980-åra vorte ein forstad til København.
Let 'Em In
«Let 'Em In» er ein song av Wings frå 1976 på albumet Wings at the Speed of Sound. Han vart skriven og sungen av Paul McCartney og nådde andreplassen i Storbritannia og tredjeplassen på poplista i USA, medan han gjekk heilt til topps på easy listening-lista. I Canada nådde songen tredjeplassen. Singelen selde til gullplate i USA for over ein million selde eksemplar. Songen finst òg på samlealbumet til McCartney frå 1987, All the Best!. Ein demoversjon av songen, med Denny Laine på solovokal, vart gjeven ut som bonusspor på seinare utgåver av Wings at the Speed of Sound.
Konduktans
Konduktans eller leiingsevne er den inverse storleiken til resistans, eller elektrisk motstand.
Konduktans har symbolet G og vert målt med eininga Siemens [S] der 1 S er 1 ohm-1, som då vert kalla mho (ohm baklengs).
Arnfinn Bergmann
Arnfinn Bergmann var ein norsk skihoppar og lærar frå Trondheim. Bergmann vann gullmedaljen i hopprennet under dei olympiske vinterleikane i 1952, føre landsmannen Torbjørn Falkanger. Han er den einaste hopparen som i same sesongen har vunne både olympisk gull, noregsmeisterskapen og Holmenkollrennet. Bergmann var medlem av Sportsklubben Freidig og seinare av Ski- og fotballklubben Lyn i Oslo.
Kviteseid kyrkje
Kviteseid kyrkje eller Kviteseid nye kyrkje er ei langkyrkje i Kviteseid kommune i Vestfold og Telemark.
Kyrkja vart oppført i teglstein forblenda med lokal, raud granitt frå Sundet. I 1937–38 dekorerte Rolf Klemetsrud apsisveggen rundt vindauget med motiv frå Jesu død og oppstode.
Arnfinn Bergmann
Aktiv
Bergmann slo gjennom i 1949-sesongen då han kom han tredjeplass under noregsmeisterskapen, ein annan ny storhoppar, Torbjørn Falkanger, vart klar vinnar. Året etter kom han med i den norske VM-troppen, og vann bronsemedaljen under Ski-VM i 1950 i Lake Placid. Landsmannen Hans Bjørnstad sørgde for norsk VM-siger. 1952-sesongen vann han i rekkefølgje NM-gull, OL-gull og hopprennet i Holmenkollen, det siste eit nesten reint norsk stemne. Både under noregsmeisterskapen og i olympiaden viste han Torbjørn Falkanger til sølvplass.
Bergmann vart noregsmeister også i 1953 og 1958. I 1953 vart Arne Ellingsen utropt til meister, men etter finrekning vart Bergmann erklært vinnar med 0,1 poengs forsprang. Sitt tredje og siste NM-gull vann han i ei jamn tevling, Sverre Stenersen og Kjell Kopstad kom på dei andre medaljeplassane. Bergmann fekk bronsemedalje under meisterskapane i 1955, 1957 og 1959.
I 1953 vann han den italienske hoppveka, og i 1955 den sveitsiske hoppveka. Han deltok i den tysk-austerrikske hoppveka 1953/54, der han samanlagt vart nummer fem. I to av renna kom han på pallen, utan å gå heilt til topps.
Medaljar og besteplasseringar i noregsmeisterskap
Arnfinn Bergmann fekk Holmenkollmedaljen i 1956.
Lærar
Bergmann arbeidde om lag 30 år som lærar i Oslo og Bærum, lengst ved Hosletoppen skule, der han var i 25 år. Som pensjonist busette han seg atter i Trondheim. Der var han med i arbeidet med å utvikle skimuseet på Trøndelag Folkemuseum på Sverresborg.
Let 'Em In
Songen byrjar med ein vibrafon, som spelr dei første åtte tonane frå Westminster Quarters, før rytmen byrjar. Teksten nemner fleire kjende folk, i tillegg til tanta til McCartney, in, og broren hans Michael og broren til Linda McCartney John. Phil og Don Everly (kjende som Everly Brothers) er nemnt i lag med Martin Luther. Uncle Ernie er nemnd, som var rollefiguren Ringo Starr song i London Symphony Orchestra sin versjon av The Who sitt Tommy. «Let 'Em In» har ein falsk uttoning.
Fylkesveg 561 i Hedmark
Fylkesveg 561 i Hedmark går mellom Tjernmoen i Trysil kommune og Stormoen i Åmot kommune. Vegen er 27,7 km lang.
Let 'Em In
Utgjeving
Songen kom ut på ein 7" singel verda over, utanom i Frankrike der han kom på ein 12", der begge sidene var merkte «Special Disco Mix».
Komparator
Ein komparator er eit apparat til å samanlikne lengdemål, til dømes til justering av målestavar eller utmåling av visse lengder. På komparatoren er ei vogn som flyttast på skinner. På vogna vert dei to målestavane ført ved sida av kvarandre. Over vogna er to faste mikroskop med trådkross eller måleskala som blir innstilt på visse delestrekar på den eine målestaven. Deretter blir vogna flytta så den andre staven kjem inn i synsfeltet, slik at ein kan observere plasseringa av den andre staven sine tilsvarande delestrekar. Skilnaden kan målast særs nøyaktig ved å forskyve det eine mikroskopet ved hjelp av ein mikrometerskrue.
Eit katetometer er ein komparator for samanlikning av loddrette lengdemål.
Karptjärn
Karptjärn er eit lite vatn (ca. 100 meter langt og 50 m breitt) i området Tyresö Strand i den austre delen av Tyresö kommun i landskapet Södermanland i Sverige. Karptjärn vert drenert mot Kalvfjärden.
Gjennomstrøyminga i innsjøen er låg, og største målte djupne er 1,8 meter. Innsjøen er sterkt påverka av avløp frå eigedomar i nærleiken av innsjøen. Verdiane av nitrogen i vatnet er særs høg, medan verdiane av fosfor er middels høge. I innsjøen lever det igler, både blod- og hesteigler, som ein trur er sett ut den tida då apoteka i Stockholm sette ut og hausta inn igler som vart gjeve for ulike formål. I tjernet finst det ein art av kransalgar. Karptjärn huser store mengder rumpetroll om våren.
Mpumalanga
Mpumalanga er ein provins i Sør-Afrika. Hovudstaden er Nelspruit, arealet er 76 495 km² og folketalet 4 039 939 (2011). Provinsen vart danna i 1994 av ein del av den gamle provinsen Transvaal. 90,7 % av folket er svarte afrikanarar, 7,5 % kvite, 0,9 % er av blanda europeisk-afrikansk opphav («farga») og 0,7 % asiatar.
Det australske kvinnelandslaget i fotball
Australia sitt kvinnelandslag i fotball er det kvinnelege landslaget i fotball for Australia. Det representerer landet i internasjonale fotballturneringar, og vert regulert av Football Australia. Landslaget spelte sin fyrste internasjonale kamp i 1979 og deltok i sin fyrste store meisterskap i 1983.
Resultat i internasjonale meisterskap
''Resultata som er vist under er berre turneringar der Australia har delteke. Turneringar dei ikkje har tatt del i er ikkje førte opp.''
Grete Wold
Grete Wold er ei norsk offentleg tenestekvinne og politikar, busett i Holmestrand. Sidan hausten 2021 representerar ho Vestfold og Sosialistisk Venstreparti på Stortinget.
Mikaël Silvestre
Mikaël Samy Silvestre er ein fransk tidlegare fotballspelar som er kjend for sine suksessrike sesongar i Manchester United. Forsvarsspelaren sikra seg elles ein sølvmedalje med det franske landslaget i Fotball-VM 2006.
Klubbspel
Silvestre spelte 1996-98 på Rennes FC i den franske toppserien, medan han sesongen 1998/99 var Inter-spelar i Italia. Den 10. september 1999 vart han overført til engelske Manchester United, der han omgåande fekk plass i fyrste-ellevaren. Fram til 2006 var han oftast å sjå på venstrebacken, når det var trong for det tok han også rolla som midtstoppar. Med Manchester United vann Silvestre fire ligameistertitlar. I 2004 var han med på triumfen i FA-cupen og to år seinare sigra han og laget hans også i ligacupfinalen. Etter den sistnemnde triumfen fekk han stendig mindre speletid, og var til sist berre benkefyll. Sommaren 2008 fekk Silvestre kontrakt med Arsenal FC, der han i to sesongar var inn og ut av fyrstelaget. Sidan hadde han ein bra 2010/11-sesong i tyske Werder Bremen, men etter den tid måtte han nøye seg med litt spel for Portland Timbers i USA i 2013 og Chennaiyin i India i 2014.
Landslagsspel
Silvestre deltok i 40 av Frankrike sine landskampar i tida 2001-06 og skåra 2 mål. Han var med i VM-troppa 2002, utan å få speletid. I 2004 spelte han alle lagets kampar under europameisterskapen i fotball, der Frankrike i semifinalen vart slått ut av Hellas, den blivande vinnaren av turneringa. Under VM i fotball 2006 spelte Silvestre ein kamp i innleiingsrunda, hans siste i landslagsdrakta. Dermed vart han sitjande på reservebenken då Italia vann over Frankrike i VM-finalen.
Free State
Free State er ein provins i Sør-Afrika. Hovudstaden er Bloemfontein, arealet er 129 480 km² og folketalet 2 745 590 (2011). 87,6 % av folket er svarte afrikanarar, 8,7 % kvite, 3,1 % er av blanda europeisk-afrikansk opphav («farga») og 0,4 % asiatar.
Molekylærgenetikk
Molekylærgenetikk er ei grein i genetikken som omhandlar utforskinga av arvemassen på molekylærnivå (DNA-nivå).
Kop
Kop er ei gammal måleining for volum nytta i Nederland. Han vart mest nytta for korn og var lik 1/32 shcepel eller 0,87 liter.
Han vert i dag til dels nytta i tydinga liter.
Fylkesveg 562 i Hedmark
Fylkesveg 562 i Hedmark går mellom Sjøenden i Trysil kommune og Valmen i Åmot kommune. Vegen er 23,5 km lang og går langs vestsida av Osensjøen.
Limpopo
Limpopo er ein provins i Sør-Afrika. Hovudstaden er Polokwane, arealet er 125 754 km² og folketalet 5 404 868 (2011).
Provinsen vart danna i 1994 av ein del av den gamle provinsen Transvaal. 96,7 % av folket er svarte afrikanarar, 2,6 % kvite, 0,3 % er av blanda europeisk-afrikansk opphav («farga») og 0,3 % asiatar.
Glodzjevo
Glodzjevo (bulgarsk Глоджево) er ein by i kommunen Vetovo i provinsen Ruse i Bulgaria. Ved folketeljinga i 2011 hadde busetnaden 3 467 innbyggjarar.
Kveke
Kveke (Elytrigia repens) er ein rundt 70 cm høg art av grasfamilien med lange, krypande og djuptgåande jordstenglar. Kveke har flattrykte småaks med flatsida vend mot strået. Planta er eit av dei vanskeligste ugrasartane, som i eng ofte dannar tuver.
Kolsnaren
Kolsnaren er ein innsjø i kommunane Katrineholm og Vingåker i landskapet Södermanland i Sverige. Kolsnaren er 12 km², og er 12 meter på sitt djupaste. Innsjøen vert drenert via Viren til Nyköpingsån.
Austria Wien
Fußballklub Austria Wien er ein fotballklubb i Wien i Austerrike. Austria, som har spelt i den austerrikske toppdivisjonen i fotball sidan den vart starta opp i 1911, tapte finalen i Cupvinnarcupen 1978 med 0-4 for belgiske Anderlecht.
Austria har frå 1924 til 2013 vunne 24 seriemeisterskap. Klubben har gått til topps i den nasjonale fotballcupen heile 27 gongar, fyrste gongen i 1921 og den hittil siste i 2009. Båe i 1933 og 1936 vann klubben den såkalla mitropapokalen, ei cupturnering mellom fotballag i Sentral-Europa. Fotballaget var på sitt aller beste i slutten av 1970-åra, då den nådde finalen i Cupvinnarcupen 1978 og semifinalen i Europacupen året etter.
Sidan 1973 spelar Austria heimekampane på Generali Arena, eit anlegg med plass til 13 500 tilskodarar. Laget spelar i lilla drakter, med ein kvit tverstolpe over brystet.
Nordmennene Mons Ivar Mjelde, Sigurd Rushfeldt, Petter Rudi, Raymond Kvisvik og Thorstein Helstad har alle spelt for Austria Wien.
Olofströms kommun
Olofströms kommune er ein kommune i Blekinge län i Sverige. Kommunen grensar til to andre kommunar i Blekinge län, Sölvesborgs kommun og Karlshamns kommun, høvesvis i sør og aust. Han grensar også til tre kommunar i Skåne län, Osby kommun og Kristianstads kommun i vest og Bromölla kommun i sør. I nord grensar han til Tingsryds kommun og Älmhults kommun i Kronobergs län. Administrasjonssenteret i kommunen er Olofström.
Olofström har mykje skog, mange vatn og mange myrar. Næringslivet i kommunen er dominert av industriverksemder.
Kommunevåpenet
Blasonering: På gullfarga bakgrunn, ein ståande svart hammar, omgjeven av elleve svarte sirklar i runding.
Våpenet vart laga for Olofströms köping i 1950. Hammaren kjem frå seglet til Villands härad og sirklane frå eit jernverksstempel. Begge dei andre kommunane som hadde vorte innlemma i kommunen hadde også våpen. Men det var våpenet til den tidlegare köpingen som i 1974 vart registrert for Olofströms kommun i Patent- och registreringsverket.
Tettstader
Det er fem tettstader i Olofströms kommun.
Tettstadene i tabellen er ordna etter innbyggjartal per 31. desember 2005. Administrasjonssenteret er utheva.
Riksveg 8 i Finland
Riksveg 8 i Finland (finsk: Valtatie 8) er ein finsk riksveg som går mellom Limingo, litt sør for Uleåborg, og Åbo. Lengda på vegen er 626 km, og han er del av europaveg 8. Traséen følgjer for det meste kysten av Bottenviken.
Trygve Johannessen
Trygve Johannessen er ein norsk tidlegare fotballspelar frå Askøy. Han var i perioden 1974-82 med å vinne fire seriemeisterskap og eit noregmeisterskap med Viking Fotballklubb. Johannessen spelte fem landskampar for Noreg i tida 1975-79.
Klubbspel
Fram til 1973-sesongen spelte Johannessen for andredivisjonslaget Florvåg, der han gjennom fleire sesongar hadde vist seg som ein framifrå målskårar. Frå 1974 til 1980, og på ny i 1982, spelte han midtspiss i Viking, der han var delaktig i då klubben vann 1. divisjon i 1974, 1975, 1979 og 1982. I sin fyrste sesong, 1974, var han med så Viking tapte mot Skeid cupfinalen på Ullevaal stadion. Fem år seinare vart han noregsmeister då Viking vann 2-1 over Haugar. Han vart toppskårar i fyrstedivisjon i 1977 med 17 nettkjenningar og i 1982 med 11 mål, delt med Hamarkameratenes Tor Arne Granerud.
Johannessen spelte for Fotballklubben Vidar i 1981 og 1983-84. I 1985-sesongen spelte for Sportsklubben Brann.
Johannessen spelte sju ungdomslandskampar i byrjinga av 1970-åra. Han debuterte for Noregs A-landslag mot Sovjetunionen 24. september 1975, ein kamp som enda 0-4. Sidan måtte han vente til 1979 då han spelte fire OL-kvalifiseringskampar, alle utan å kome på skåringslista.
Mynteininga kran
Kran er ei gammal mynteining nytta i Persia. Fram til 1881 var han delt inn i 20 sjahi eller 1000 dinarar. Frå 1881 til 1933 var han delt inn i 100 centimes. I 1933 vart han erstatta med rial.
Oddvar Etnestad
Oddvar Etnestad er ein norsk kyrkjeverje og forfattar frå Førde.
Det newzealandske herrelandslaget i fotball
New Zealand sitt herrelandslag i fotball er det mannlege landslaget i fotball for New Zealand. Det representerer landet i internasjonale fotballturneringar, og vert regulert av New Zealand Football. Landslaget spelte sin fyrste internasjonale kamp i 1922 og deltok i sin fyrste store meisterskap i 1973.
Muottas Muragl
Muottas Muragl er ein mindre topp i nærleiken av St. Moritz i Sveits. Det går ein svevebane opp til toppen frå ein jernbanestasjon mellom Samedan-St. Moritz og Pontresina langs Bernina Express-linja.
Addison Burbank
Addison Buswell Burbank var ein amerikansk biletkunstnar og forfattar. Han var gift med Covelle Newcomb og budde i New York.
Den indre marknaden
Den indre marknaden er ein avtale frå 1993 mellom landa i Den europeiske unionen (EU) og dei tre EFTA-landa som er medlemmer i EØS. Avtalen sikrar retten til fri flyt av varer, tenester, kapital og personar mellom medlemslanda (dei fire fridommane i EU).
Etableringa av den indre marknaden har ført til at fleire barrierar mellom landa har vorte fjerna, både fysiske (grensekontrollar), tekniske (standardar) og fiskale (indirekte skattar, momsreglar). Opninga av nasjonale marknader inneber felles regulering av produkt og retningslinjer. Mange nye politikkområde har seinare vorte lagde til den indre marknaden, slik som forsking, utvikling og miljø. Det har i tillegg vore diskutert ein femte fridom innanfor forsking og høgare utdanning: fri flyt av kunnskap, herunder studentar, forskarar, utdanningar, forskningsmidlar og liknande.
Piz Murtaröl
Piz Murtaröl er eit fjell i Livignofjella i Ortleralpane, på grensa mellom Italia og Sveits.
Krusjka
Krusjka er ei eldre måleining for volum, som vart nytta i Russland. Han vart nytta for flytande varer og var lik 1/10 vedro eller 1,23 liter.
Fylkesveg 563 i Hedmark
Fylkesveg 563 i Hedmark går mellom Innbygda og Gjevaldshaug i Trysil kommune. Vegen er 25,5 km lang.
Pip Cliffs
Pip Cliffs er nokre markante klipper vest for Mount Fedallah i Antarktis, med ei høgd opp mot kring 1250 meter. Dei ligg på nordsida av Flaskbreen på Oscar II Coast i Graham Land. I samband med at stader i området vart kalla opp etter personar frå Melville-romanen Moby Dick, vart dei namngjevne av UK Antarctic Place-Names Committee (UK-APC) i 1987 etter Pip, kahyttsgut på «Pequod».
Klämmingen
Klämmingen (eller Klemmingen) er ein innsjø i Gnesta kommun i landskapet Södermanland i Sverige.
Innsjøen ligg i ein sprekkedal, og har ei lengd på 12 km frå nordvest til søraust. Innsjøen har eit overflateareal på er 16 km², og ligg på nivå med Frösjön, 10,7 meter over havet. Innsjøen er 36,5 meter på det djupaste.
Klämmingen vert drenert gjennom innsjøen Sillen og Trosaån.
Opphavleg utgjorde Klämmingen, saman med Frösjön, ei havbukt på til saman ca. 15 km. Omkring 1900 vart Frösjön og Klämmingen trafikkert av ein dampbåt som gjekk frå Gnesta, og la til ved Kvarntorp, Dillbokvarn og truleg fleire stader før han som siste stopp ankom Laxne.
Ruth Underwood
Ruth Underwood er ein tidlegare profesjonell musikar, mest kjend for å ha spelt xylofon, marimba, vibrafon og andre perkusjonsinstrument med Frank Zappa and the Mothers of Invention frå 1967 til 1977.
Biografi
Underwood fekk musikkopplæring innan klassisk musikk og studerte både ved Ithaca College under Warren Benson og under Saul Goodman ved Juilliard. I 1967 var ho ofte publikum ved the Garrick Theater i New York City då Frank Zappa and The Mothers of Invention byrja å spele der som fast band. Dette førte til at ho vart kjend med Zappa i desember 1967.
Oh, eg var truleg ein av dei heller stive folka frå forstadane - eg trur somme av oss forstod, og vi kom attend for meir og meir og meir. Eg hugsar eg var lei meg då dei omsider slutta ved the Garrick Theatre og reiste attende til LA. Eg følte det som om det verkelege hjartet hadde forsvunne frå New York City, oeg eg måtte gå attende til studielivet ved konservatoriet, som verka keisamt etter dette.
Med både fødenamnet hennar, Ruth Komanoff og scenenamnet hennar, Underwood, spelte ho òg trommer med rockegruppa The Hamilton Face Band i 1969, og var med på somme av innspelingane deira for Philips Records og Bell Records. Ho gifta seg med Zappa-musikaren Ian Underwood i mai 1969. Dei skilde seg i 1986.
Porphyry Bluff
Porphyry Bluff er ein markant fjellskrent som strekkjer seg frå kysten og 3 km inn i landet, mellom Larsenfjorden og Longing Gap i Graham Land. Han vart kartlagt frå landmålingar av Falkland Islands Dependencies Survey (FIDS) (1960–61) og namngjeven av UK Antarctic Place-Names Committee (UK-APC) etter porfyrbergarten som finst her.
Ruth Underwood
Biografi
Underwood spelte på over tjue Zappa og Mothers-plater. Ein kan mellom anna høyre den virtuose spelestilen hennar på «Rollo Interior interlude» frå «St. Alfonzo's Pancake Breakfast» frå Apostrophe (') (1974). Anna imponerande speling er dokumentert på Roxy & Elsewhere (1974) og på «Inca Roads», opninga på One Size Fits All (1975). Somme glimt av Underwood er mogeleg å sjå i Zappa-filmen 200 Motels (1971), A Token Of Hes Extreme (1974) og Roxy the Movie (1973: utgitt på DVD i 2015).
I 1970-åra spelte Underwood for fleire andre musikarar, som Ambrosia, Jasun Martz og jazz-klaverspelaren George Duke, som òg var medlem i bandet til Zappa. Ho trekte seg attende frå musikkindustrien kring 1980, og fokuserte i staden på barna sine, som begge har blitt dugande klassiske musikarar. I eit intervju frå 1993 fortalte ho at ho spelte på den siste innspelinga til Zappa, kort tid før han døydde av kreft i desember det året.
For eit par år sidan, då eg høyrte at Frank var blitt sjuk, ringde eg han. Det var 14 år sidan siste me hadde hatt kontakt. Han inviterte meg heim til seg og me hadde nokre verkeleg hyggelege besøk. Sist juni ('93) ringde han meg og spurte om eg kunne ta med nokre av instrumenta mine. Eg var i sjokk for eg hadde ikkje røyrt klubbene mine sidan mars 1977. Eg måtte øve i 14 timar, og var hos Frank i fire dagar for å spele inn musikk. Det var eit mirakel for meg - at eg kunne vere saman med han og framleis ha noko å tilby.
Kjelder
''
Rapid Wien
Sportklub Rapid, i Noreg kjend som Rapid Wien, er eit idrettslag i Wien i Austerrike, særleg kjend for fotballaget sitt. Rapid, som har spelt i den austerrikske toppdivisjonen i fotball sidan den vart starta opp i 1911, tapte finalen i Cupvinnarcupen i 1985 og på ny i 1996.
Fram til juli 2014 spelte fotballaget på Gerhard-Hanappi-Stadion i bydelen Hütteldorf. Stadion vart då rive for å gje plass til eit nytt stadionanlegg som får namnet Allianz-Stadion, med plass til 20 000 tilskodarar. Laget spelar i grøn-og-kvitstripete trøyer, grøne bukser og kvite strømper.
Idrettslaget Rapid vart skipa i 1898. Laget trimferte i den austerrikske fotballserien allereie i den fyrste sesongen (1911/12) og har til dags dato (september 2015) vunne 32 seriemeisterskap, fleire enn noko anna austerriksk fotballag. Både i 1930 og 1951 vann Rapid mitropapokalen, ei cupturnerning mellom fotballklubbar i Sentral-Europa. I 1941 vart laget også tysk meister då Austerrike var innlemma i Nazi-Tyskland.
Rapid tapte 1-3 for engelske Everton då laget spelte sin fyrste finale i Cupvinnarcupen 15. mai 1985 i Rotterdam. Elleve år seinare nådde Rapid cupvinnarcup-finalen på ny då det møtte Paris Saint-Germain i Brussel, og atter vart det tap, då med 0-1. Målvakta Michael Konsel var den einaste som spelte begge finalekampane.
Nordmennene Jan Åge Fjørtoft og Ragnvald Soma har begge spelt for fotballaget Rapid Wien. Handballaget til Sportklub Rapid har vunne fire austerrikske meistertitlar.
Ethelreda Lewis
Ethelreda Lewis ( var ein sørafrikansk forfattar av engelsk opphav. Ho er kjent for å ha gjeve bøkene om og av Trader Horn eit litterært språk. Lewis nytta også pseudonymet R. Hernekin Baptist.
Ethelreda Lewis var fødd i Derbyshire i England, og kom til Sør-Afrika i 1904. Ho var gift med dr. Joseph Lewis frå Cape Town. Ho døydde i Port Alfred i Kapp-provinsen i 1946.
Lewis tilhøyrde den «kvite» folkegruppa i Sør-Afrika, men var politisk liberal. Medan det berømte samarbeidet hennar med Trader Horn skildra eit eventyrarliv i det koloniserte Afrika, var hennar eigne verk sterkt kritiske til den imperialistiske utnyttinga av innfødde kvinner.
Den første boka om Trader Horn kom på norsk som Trader Horn : Elfenbenskysten i tidenes morgen : den gamle kremmer Aloysius Horn's egenhendig skrevne erindringer og livshistorie i 1942.
NM i orientering 1992/langdistanse
Noregsmeisterskapen i orientering 1992 i langdistanse vart avvikla 20. juni ved Drammen. Mennene sprang ei 24,9 km lang løype, kvinneløypa var på 14,9 km.
Menn
<br style="clear:both;" />
Kvinner
<br style="clear:both;" />
H II-region
H II-regionar er interstellare romskyer der hydrogenatoma er på ioneform. Namnet kjem av omgrepet H II, som står for ionisert hydrogen. Hydrogenet verter ionisert av ultrafiolett stråling frå varme og unge stjerner som finst i regionen, og gassen verter varma opp til mellom 8,000 og 10,000 K. Levetida til H II-regionar er på nokre få millionar år.
Den synlege strålinga frå H II-regionar kjem frå ion som fangar opp elektrona att, medan infraraudstråling verter sendt ut frå varmt støv. Fri-fri-overgangar sender ut radiostråling.
Stjernefødestad
I H II-regionar er dei varme og unge stjernene vortne danna i regionen gjennom ein gravitasjonskollaps inne i gigantmolekylskyer. H II-kompleks er òg karakteristiske for galaksar med eksplosiv stjernedanning, som er galaksar der massive stjerner verter danna særs aktivt.
Kvarnsjön i Lissma
Kvarnsjön er ein innsjø ved Lissma i Huddinge kommun i landskapet Södermanland i Sverige. Utløpet frå innsjøen vart tidlegare utnytta som energikjelde for ei kvern (Kvarntorpet). Innsjøen inngår i Tyresån-vassdraget.
Det er ein innsjø til i Huddinge kommun, med same namn, sjå Kvarnsjön i Gladö.
Porro Bluff
Porro Bluff er ein skrent som ligg sør for Birdsend Bluff og oppom Errera Channel på Danco Coast, vest i Graham Land i Antarktis. Han er med på eit argentinsk kart frå 1950 og vart namngjeven av UK Antarctic Place-Names Committee (UK-APC) i 1960 etter Ignazio Porro (1795–1875), ein italiensk ingeniør som i 1851 fann opp ein prismekombinasjon som var viktig i utviklinga av stereoplotteinstrument.
Kautokeino bygdetun
Kautokeino bygdetun (nordsamisk Guovdageainnu gilišillju) i Kautokeino er eit museum for samisk kunst, kultur og historie og er del av RiddoDuottarMuseat. Museumsanlegget blei opna 4. desember 1987, på ein stad der det tidlegare var ein skule.
Museet består av ein hovudbygning med ei permanent utstilling over lokal samisk kultur, og eit friluftsmuseum. I tillegg til utstillingane har museet ei bildesamling på rundt bilde.
Kubikk
Kubikk- er ei forstaving som føre ei måleining for lengd dannar ei måleining for volum med same som volum som ein terning med sider lik lengdeeininga. I SI-systemet er måleininga for volum kubikkmeter, m3.
Ein kubikkdesimeter, dm3, er lik 10–3 m3 og er det same 1 liter. Ein kubikkfot, ft3 er lik 28,317 dm3 (britisk) eller 30,88 dm3 (gammal norsk fot).
Ratina Stadion
Ratina Stadion er eit flerbruksstadion i Tammerfors i Finland med ein tilskodarkapasitet på 17 000. Når det blir arrangert konsertar kan kapasiteten aukast til 30 000 tilskodarar. Ratina Stadion vart bygd i 1965 og renovert i 2004.
Artistar og grupper som Iron Maiden og Toto har hatt konsert på Ratina Stadion, og i juni 2009 heldt Bruce Springsteen og bandet hans The E-Street Band konsert som ein del av Working on a Dream-turnéen.
Stadionet blir for det meste brukt til fotball og er heimebanen til Tampere United. Banen har òg vorte brukt av landslaget til Finland.
Arrangement
Det har vorte halde to verdsmeisterskapar på skøyter her før den andre verdskrigen.
Dve mogili
Dve mogili (bulgarsk Две могили) er ein by og ein kommune i provinsen Ruse i Bulgaria. Kommunen omfattar byen Dve mogili og 11 andre busetnader.
Kommunen har eit areal på 342 km2. Ved folketeljinga i 2011 hadde kommunen 9 442 innbyggjarar, medan sjølve byen hadde 4 218 innbyggjarar.
Dei største busetnadene i kommunen er:
Fylkesveg 564 i Hedmark
Fylkesveg 564 i Hedmark går mellom Plassen kapell og Ljørdalen i Trysil kommune. Vegen er 20,1 km lang.
Kommunar og knutepunkt
Erstatta av riksveg 25
Terempalasset
Terempalasset er ein historisk bygning i Kreml i Moskva. Namnet kjem frå det bysantinsk-greske teremnon (gresk skrift τέρεμνον), som tyder «kammer» eller «bustad». I ordbøker er terem omsett med «tårn» eller «tårnrom». Forfattaren Oliver Thomson skriv at palasset har namn etter kvinnene sin terem, eller leilegheit, som låg i den øvste etasjen til palasset, under det raude og kvite taket.
Som del av Kreml er Terempalasset rekna som verdsarv. På UNESCO si verdsarvliste er palasset omtalt som det mest merknadsverdige sivile byggverket laga av russiske meistrar på 1600-talet.
Palasset er ikkje ope for publikum. Det blei reist som bustad for tsaren på 1600-talet, men har, sidan Boris Jeltsin valde å flytta til Kreml, vore residens for den russiske presidenten.
Palasset viser korleis dagleglivet ved hoffet var organisert på 1600-talet. I dei tre øvste etasjane var bustaden til tsarfamilien, med kvinnene sitt terem aller øvst. I etasjane nedanfor hadde tsaren fem luksuriøst utstyrte rom; rådstova der han hadde møte med bojarane – og eit forkontor der utanlandske ambassadørar og andre framståande gjester kunne venta på å få audiens i tsaren sin tronsal. I palasset var òg soverommet til tsaren og eit lite bønnerom. Den gamle kjellaretasjen, bygd av Aloisio då Milano, inneheldt lagerrom og verkstader.
Til Terempalasset høyrde fleire kyrkjer, blant anna Vertsjospaskaija, det private kapellet for dei mannlege medlemmane av tsarfamilien; St. Katarinakyrkja, det private kapellet for tsarinaen og prinsessene og Bebodingskatedralen, som er bygd over Lasarus-oppstodekyrkja, den eldste av Kreml-kyrkjene frå 1393. Alle kyrkjene var samla under eitt enkelt tak, krona med elleve kuplar på høge sylindriske soklar.
Det gylne tsarinapalasset er rundt 50 år eldre enn resten av Terempalasset. Det er eit ganske lite rom med låg kvelva himling, dekt med freskar på ein gyllen bakgrunn. Dette blei bygt på seint 1500-tal, og var det offisielle mottakingssrommet til tsarinaen. Det var opphavleg del av palasset til Ivan den grufulle.
Peter den store flytta hovudstaden frå Moskva til St. Petersburg i 1712, og bygningane i Kreml, blant anna Terempalasset, forfalle.
På 1800-talet var palasset blitt svært nedslite. Tsar Nikolaj I såg det som ei viktig oppgåve å restaurera bygningane i Kreml som eit symbol på politiske og religiøse senter frå tidlegare tider, og kunstnaren Fjodor Solntsev fekk hovudansvaret for å restaurera interiøret i Terempalasset.
Då Det store Kreml-palasset blei reist i 1837–1849, blei Terempalasset integrert i dette anlegget.
Albumet 200 Motels
200 Motels er filmmusikkalbumet til Frank Zappa-filmen 200 Motels og vart gjeven ut av United Artists Records i 1971. Det inneheld ei blanding av rock- og jazzsongar, orkestermusikk og komiske dialogar. Albumet, som filmen, dekkjer ei lause soge om The Mothers of Invention som gjer sprø ting i den vesle byen Centerville, og bassisten Jeff slutta i gruppa, slik Jeff Simmons gjorde i røynda før bandet byrja å spele inn filmen. Han vart erstatta av skodespelaren Martin Lickert for filmen.
Albumet nådde 59. plassen på Billboard 200, men kritikarane rekna det ikkje fullvedig album i katalogen til Zappa.
Musikk og tekst
Rocke- og komediesongane «Mystery Roach», «Lonesome Cowboy Burt», «Daddy, Daddy, Daddy», «What Will This Evening Bring Me This Morning» og «Magic Fingers», og finalen «Strictly Genteel», som blandar orkester og rock, vart trekte fram som høgdepunkt på plata av kritikaren Richie Unterberger. François Couture, ein kritikar for Allmusic, sa at «Mystery Roach» inneheld mange tydingar, alle tekstmessig knytte til diskografien til Zappa.